Stalupėnų geležinkelio stotis

Stalupėnų geležinkelio stotis (arba Nesterovo geležinkelio stotis, ) – geležinkelio stotis Rusijoje, Karaliaučiaus srityje, Stalupėnuose (rus. Nesterovas). Tai antroji pasienio su Lietuva stotis kelyje nuo Karaliaučiaus link Kauno. Stoties pastatas – vieno aukšto, čia stoja tik tolimųjų reisų traukiniai.Вокзал Нестеров. Tutu.ru (tikrinta 2023-09-02).

 Istorija 

XIX a. Stalupėnai buvo Rytprūsių miestas, per kurį nutiestas Prūsijos Ostbanas. 1860 m. birželio 6 d. į vakarų pusę atidarytas Karaliaučiaus–Stalupėnų ruožas (141,9 km km), o rugpjūčio 15 d. į rytų pusę ir Stalupėnų–Eitkūnų ruožas (11,1 km). Taigi, 1860 m. Stalupėnuose atidaryta geležinkelio stotis. Ji buvo svarbi, kadangi veikė netoli sienos su Rusijos imperija, nors buvo ir mažiau svarbi nei Eitkūnų geležinkelio stotis. 1892 m. lapkričio 1 d. atidarytas Pilkalnio–Stalupėnų geležinkelis (17,6 km), 1901 m. rugpjūčio 1 d. Romintos–Stalupėnų geležinkelis (37,8 km).

Po II pasaulinio karo, kai kraštas buvo okupuotas sovietų, stoties svarba sumažėjo, kadangi pasikeitė tarptautinės sienos. 1991 m. žlugus TSRS, stoties svarba vėl šiek tiek išaugo, kadangi atsirado nauja valstybinė siena tarp Lietuvos ir Rusijos, o Eitkūnų stotis buvo uždaryta – dėl to Stalupėnai tapo pagrindiniu pasienio geležinkelio punktu. XXI a. pradžioje dalis stoties pasienio procedūrų perkelta į atnaujintą Eitkūnų stotį.

 Šaltiniai 

 Nuorodos 
 Станция Нестеров (Railwayz.info)

Kategorija:Kaliningrado srities geležinkelio stotys